cyanic-selkie/wikianc huggingface dataset:
விம்கோ நகர் மெற்றோ நிலையம்
நிலையம்
விம்கோ நகர் என்பது நீல வழித்தடத்தில் (சென்னை மெற்றோ) அமைந்துள்ள ஒரு மேல்மட்ட மெற்றோ நிலையம். இது கடற்கரையிலிருந்து 600 மீட்டர் தொலைவில் உள்ள திருவெட்டியூர் அருகே அமைந்துள்ளது.
பணிமனை
விம்கோ நகர் மெற்றோ நிலையத்தில் வண்ணாரப்பேட்டை விம்கோ நகருக்கும் இடையில் இயங்கும் இரயில்களைப் பராமரிக்கவும் நிறுத்தவும் ஒரு உயர்ந்த பணிமனையினை கொண்டிருக்கும். இந்தப்பணிமனையில் 16 கோடுகள் இருக்கும். இதில் நிலையத்திற்கான ஒரு சிறிய நிலையம், பயிற்சி வசதி மற்றும் பணிமனை ஊழியர்கள் மற்றும் இரயில் இயக்குநர்களுக்கான பிற வசதிகள் இருக்கும். பணிமனை நிலையம் விம்கோ நகர் உயர்த்தப்பட்ட நிலையத்திலிருந்து தனித்தனியாக உள்ளது. மேலும் விம்கோ நகர் மெற்றோ நிலையத்திலிருந்து ஒரு கிலோமீட்டர் தொலைவில் உள்ளது. இது 15,500 சதுர மீட்டர் பரப்பளவைக் கொண்டிருக்கும் மற்றும் 12 மீட்டர் உயரத்தில் இருக்கும். 1,161 நிலத்தடி அடித்தள தூண் நெடுவரிசையின் மீது அமைக்கப்பட்டுள்ளது. இது 1.8 மீட்டர் தடிமன் கொண்ட கான்கிரீட் அமைப்பின்மீது இணைக்கப்பட்டுள்ளது. இதில் 324 நெடுவரிசைகள் மாறுபட்ட தடிமன் கட்டப்படும். இந்த நெடுவரிசைகளில் நான்கு நிலைகளில் நிறுத்தும் இடம் கட்டப்படும். 600 மீட்டர் இணைப்பு நடைபாதை இந்த வரிகளை விம்கோ நகர் உயர்த்தப்பட்ட நிலையத்தை நோக்கிச் செல்லும் பிரதான பாதையுடன் இணைக்கிறது. பணிமனையினைச் சுற்றி 7.5 மீட்டர் அகலமுள்ள உள்வட்ட சாலை, மழை நீர் வடிகால் மற்றும் 600,000 லிட்டர் (159,000 கேலன்) நீர்த் தொட்டி ஆகியவை அடங்கும். பணிமனைக்கு அருகில் 10,000 சதுர மீட்டர் பரப்பளவு வாகன நிறுத்துவதற்கு ஒதுக்கப்படும். 1,055 சதுர மீட்டர் இரயிலைச் சுத்தப்படுத்தும் தானியங்கி ஆலைத் தவிர, சொத்து மேம்பாட்டுக்கு மூன்று நிலைகள் உள்ளன. மெற்றோவின் அனைத்து 52 இரயில்களையும் கையாள வடிவமைக்கப்பட்ட இந்த டிப்போ 2020 டிசம்பருக்குள் முடிக்கத் திட்டமிடப்பட்டுள்ளது.
உயர்த்தப்பட்ட நிலைய பணிமனையில் கட்டுமான பணிகள் 2,300 மில்லியன் செலவில் 2018இல் தொடங்கியது. இந்த பணிமனையில் 3.5 ஹெக்டேர் பரப்பளவில் 12 ரயில்களை நிறுத்த ஏற்பாடு செய்யப்பட்டுள்ளது. பணிமனையில் உள்ள மற்ற வசதிகளில் மூன்று ஆய்வுக்குப் பாதைகள், ஒரு அவசர பழுதுபார்க்கும் பாதை மற்றும் ரயில்களைக் கழுவுவதற்கான ஒரு சிறிய பகுதி ஆகியவை அடங்கும். மெற்றோ இரயில் 60 மீட்டர் உயரமுள்ள, 20 மாடிக் கட்டடம் உயர்த்தப்பட்ட பணிமனை நிலையத்திற்கு மேலே குடியிருப்பு அல்லது அலுவலக இடத்திற்காகக் கட்ட திட்டமிட்டுள்ளது.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை மெட்ரோ நிலையங்கள்
ஆர். ராமநாதன் செட்டியார்
இளமை வாழ்க்கை
ராமநாதன் செட்டியார் 1913 ஆம் ஆண்டு செப்டம்பர் 30 ஆம் நாள் திருவண்ணாமலை திவான் பகதூர் ராமசாமி செட்டியாருக்கு பிறந்தார். ராமசாமி செட்டியாாின் மூத்த சகோதரா் அண்ணாமலை செட்டியார் ஆவாா்.
அரசியல்
ராமநாதன் செட்டியார் இந்திய தேசிய காங்கிரசில் உறுப்பினராக இருந்தார் மற்றும் இந்திய சுதந்திர இயக்கத்தில் ஒரு முக்கிய பங்கை வகித்தாா். அவர் 1948 முதல் 1952 வரை சென்னை மாநகரில் ஒரு அவை உறுப்பினராக பணியாற்றினார். 1950 இல், ராமநாத செட்டியார் சென்னை மாநகராட்சி மன்றத் தலைவராக தேர்ந்தெடுக்கப்பட்டு, ஒரு வருடம் பணியாற்றினார். 1957 ஆம் ஆண்டு நடைபெற்ற நாடாளுமன்றத் தேர்தலில், புதுக்கோட்டை மக்களவை தொகுதியில் இந்திய பாராளுமன்றத்திற்கு ராமநாதன் செட்டியார் தேர்ந்தெடுக்கப்பட்டார். 1962-1967 காலகட்டங்களில் கரூர் தொகுதியிலிருந்து மீண்டும் தேர்ந்தெடுக்கப்பட்டார்.
பதவிகள்
ரிசர்வ் வங்கியின் முதல் இயக்குநராக ராமநாதன் செட்டியார் இருந்தார். இந்திய வணிக மற்றும் தொழிலகக் கழகங்களின் கூட்டமைப்புக் குழுவின் உறுப்பினராகவும், இந்திய கைவினை அபிவிருத்திக் கழகத்தின் தலைவராகவும் பணியாற்றினார்.
இறப்பு
ராமநாத செட்டியார் 1995 ஆம் ஆண்டு டிசம்பர் 12 ஆம் தேதி 82 வயதில் இறந்தார். சென்னை ராஜா அண்ணாமலைபுரத்தில் உள்ள சென்னை மாநகராட்சி மன்றத் தலைவர் ராமநாதன் மண்டபம் அவருக்கு பெயரிடப்பட்டுள்ளது.
பெருமை
பெருமை (pride) என்ற உணர்வு ஒருவர் தான் நினைத்ததனையோ அல்லது அதற்கும் மேலான ஒன்றையோ அடைந்து விட்டால் அவரது வெற்றி தரும் இன்பம். வெற்றி கண்டதனால் உண்டாகும் பல உணர்ச்சிகளையும், எண்ணங்களையும் (வானில் பறப்பது போலத்தோன்றும் எண்ணங்கள் உட்பட) உள்ளடக்கியதாகும்.
ஆர். ராமநாதன் செட்டியார்
மேற்கோள்கள்
பகுப்பு:1913 பிறப்புகள் பகுப்பு:1995 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:3வது மக்களவை உறுப்பினர்கள் பகுப்பு:சென்னை நகரத்தந்தைகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பெருமை
நன்மை தரும் நேர்மறை
ஒரு சில செயல்களைச் செய்துவிட்டு வெற்றி பெற்ற திருப்தியின் காரணத்தினால் பின்நோக்கிப் பார்த்து தன்பால் உள்ள நம்பிக்கையை கூட்டுதல் நன்மை பயக்கும். பெருமை என்பது ஒருவர் உபயோகிக்கும் சொற்றொடரிலிருந்து இன்பம் மற்றும் சந்தோசத்திலிருந்து வேறுபடுத்திக்காட்ட இயலும்.
நன்மை அளிக்கா எதிர்மறை
ஒருவர் தன்பால் கொண்ட கருத்தினை மெருகேற்றுவது. இதனால் தான் தன்னைச் சுற்றியிருப்போரை விடவும் அதிகம் சாதித்ததாக எண்ணிப் பெருமிதம் கொண்டு, மற்றோரை மதிக்காதிருத்தல். தன்னைத்தானே புகழ்வது நன்மையெனினும் அதனையே கடமையாக எப்போதும் செய்து கொண்டிருத்தல் நல்லதில்லை.
பெருமை என்பது உண்மைக்குப் புறம்பாக தற்புகழ்ச்சி என்றும் கண்டறிந்துள்ளனர்.
உசாத்துணை
பகுப்பு:மனித உணர்வுகள் பகுப்பு:உணர்ச்சிகள்
சவ்வாதோர், பாகையா
சவ்வாதோர் (காப்பாளர், உள்ளூர் வழக்கில் Salvador da Bahia, (ஐரோப்பிய போர்த்துகேயத்தில் உச்சரிப்பு: சால்வடோர் ); வரலாற்றில்: São Salvador da Bahia de Todos os Santos, தமிழில்: "அனைத்துப் புனிதர்களின் விரிகுடாவை காப்பாற்றும் புனித காப்பாளரின் நகரம்")  பிரேசிலின் வடகிழக்கு கடலோரத்தில் அமைந்துள்ள மிகப்பெரிய நகரமும் பாகையா மாநிலத்தின் தலைநகரமும் ஆகும்.
இங்கு நடக்கும் எண்ணிக்கையில்லா வெளிப்புற விருந்துகளாலும் தெரு விழாக்களினாலும் (கார்னிவல்) சவ்வாதோர் பிரேசிலின் மனமகிழ்வுத் தலைநகரம் என்று அறியப்படுகிறது. குடியேற்றக்கால பிரேசிலின் தலைநகரமாக விளங்கிய சவ்வாதோர் அமெரிக்காக்களிலேயே மிகவும் பழைமையான நகரங்களில் ஒன்றாக விளங்குகிறது. பெரும்பான்மையான நேரங்களில் இது பாகையா, என்றே அறியப்பட்டிருந்தது; மத்திய இருபதாம் நூற்றாண்டு வரை அவ்வாறே நிலப்படங்களிலும் நூல்களிலும் குறிப்பிடப்பட்டுள்ளது. பிரேசிலில் இதே பெயரிலுள்ள மற்ற நகரங்களிலிருந்து பிரித்துக் காட்டவே சவ்வாதோர் டா பாகையா எனப்பட்டது. பிரேசிலில் சாவோ பாவுலோ, இரியோ டி செனீரோவை அடுத்து மூன்றாவது மிகுந்த மக்கள் வாழும் நகரமாக சவ்வாதோர் விளங்குகிறது. 3.5 மில்லியன் மக்கள்தொகையுடன் நகரின் பெருநகர் பகுதி பிரேசிலின் கூடிய மக்கள்தொகை உடைய ஊரகப்பகுதிகளில் ஏழாவதாக உள்ளது.
உணவு, இசை மற்றும் கட்டிட வடிவமைப்பிற்காக இந்த நகரம் பெயர் பெற்றது. பிரேசிலின் வடகிழக்குப் பகுதியிலேயே மிகவும் செல்வச்செழிப்பு மிக்கதாக இதன் பெருநகர் பகுதி விளங்குகிறது. ஆபிரிக்கத் தாக்கத்தினால் சவ்வாதோர் பிரேசிலின் ஆபிரிக்க-பிரேசிலியப் பண்பாட்டு மையமாக உள்ளது. சவ்வாதோரின் வரலாற்று மையமான, பெலோரின்ஹோ போர்த்துக்கேய குடியேற்ற கட்டிட வடிவமைப்பிற்கு பெயர்பெற்றது; இங்கு 17வது நூற்றாண்டிலிருந்து 19வது நூற்றாண்டு வரையிலான வரலாற்றுச் சின்னங்களைக் காணலாம். 1985இல் ஐக்கிய நாடுகள் கல்வி, அறிவியல், பண்பாட்டு நிறுவனம் பெலோரின்ஹோவை உலகப் பாரம்பரியக் களமாக அறிவித்துள்ளது.
Salஅத்திலாந்திக் பெருங்கடலிலிருந்து டோடெசு ஓசு சான்டோசு விரிகுடாவை பிரிக்கும் ஏறத்தாழ முக்கோண வடிவிலான சிறு மூவலந்தீவில் சவ்வாதோர் அமைந்துள்ளது. புனிதர் அனைவர் பெருவிழாவன்று கண்டுபிடிக்கப்பட்டதால் இந்த விரிகுடாவிற்கு அப்பெயரே சூட்டப்பட்டுள்ளது. சவ்வாதோர் ஓர் இயற்கைத் துறைமுகம் ஆகும்.
இந்த நகரத்தின் குறிப்பிடத்தக்க சிறப்பியல்பாக நகரம் இரு உயரநிலைகளில் உள்ளது. மேல் நகரம் எனப்படும் Cidade Alta ("பிற நகரம்") கீழ் நகரம் எனப்படும் Cidade Baixa பகுதியிலிருந்து ஏறத்தாழ 85 m உயரத்தில், உள்ளது. நகரத்தின் தேவாலயமும் பெரும்பாலான நிர்வாக கட்டிடங்களும் உயரமான நிலப்பகுதியில் அமைந்துள்ளன. பிரேசிலில் கட்டப்பட்ட அத்தகைய முதல் வசதி, எலெவேடர் லாசெர்டா எனப்படும் உயர்த்தி 1873 முதல் இவ்விருபகுதிகளையும் இணைக்கின்றது.
2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக சவ்வாதோர் விளங்குகிறது. கூடுதலாக, 2013 பிபா கூட்டமைப்புக்களின் கோப்பைப் போட்டிகளும் இங்கு நடந்துள்ளன.
வெளி இணைப்புகள்
பகுப்பு:பிரேசிலின் நகரங்கள் பகுப்பு:உலகக்கோப்பை கால்பந்து நடைபெற்ற நகரங்கள் பகுப்பு:முன்னாள் தேசிய தலைநகரங்கள்
நில அளவியல்
நில அளவியல் (Surveying) என்பது ஒரு கலை சார்ந்த அறிவியல் தொழில்நுட்பம் ஆகும். ஒரு கிடைமட்ட புவிசார் அளவில் இருந்து மற்ற இடங்களின் கிடைமட்ட நீளம் மற்றும் உயர வித்தியாசங்களை கணக்கிடும் அறிவியலாகும். இந் நில அளவியல் மூலம் முற்காலத்தில் ஸ்டோன்ஹென்ஞ் கட்டப்பட்டது.
நில அளவை கீழ்கண்டவாறு இரண்டு முறைகள் பயன்படுத்தபடுகின்றது. அவையாவன,
புவிப்பெரும் பரப்பு நில அளவை
இம்முறையில் அளக்கப்படும் நில அளவையானது புவியின் கோள வடிவத்தினை கணக்கிடப்படுகின்றது. இம்முறை திரிகோண நில அளவை (Trigonometric Survey) என்றும் அழைக்கப்படுகின்றது. இம்முறை மற்ற முறைகளை காட்டிலும் துல்லியமானதாகும். 250 சதுர கி மீ க்கு அதிகமான நிலப்பரப்பை அளப்பதற்கு இம்முறை பயன்படுத்தபடுகின்றது.
மேற்கோள்கள்
பகுப்பு:நில மேலாண்மை
பேராம்பட்டு சுப்பிரமணிய சுவாமி கோயில்
பேராம்பட்டு சுப்பிரமணிய சுவாமி கோயில் தமிழ்நாட்டில் வேலூர் மாவட்டம், பேராம்பட்டு என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணிய சுவாமி, வள்ளி தெய்வானை சன்னதிகள் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆடி கிருத்திகை மாதம் முக்கிய திருவிழா நடைபெறுகிறது. ஆருத்திரா மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிராண்ட் எலியட்
கிராண்ட் டேவிட் எலியட் (Grant David Elliott, பிறப்பு: 21 மார்ச் 1979, ஜோகானஸ்பேர்க்) நியூசிலாந்து துடுப்பாட்ட வீரர். பல்துறை ஆட்டக்காரரான இவர் வலக்கை மட்டையாளரும், வலக்கைப் பந்துவீச்சாளரும் ஆவார்.
தென்னாப்பிரிக்காவில் பிறந்த எலியட் 1996-97 காலப்பகுதியில் தென்னாப்பிரிக்காவில் கௌட்டெங் அணியில் முதல்தரப் போட்டிகளில் விளையாடினார். 2001 ஆம் ஆண்டில் நியூசிலாந்துக்கு இடம் பெயர்ந்தார். 2007 ஆம் ஆண்டில் நியூசிலாந்து அணியில் விளையாடுவதற்குத் தகுதி பெற்றார்.
மாநில நெடுஞ்சாலை 207 (தமிழ்நாடு)
மாநில நெடுஞ்சாலை 207 அல்லது எஸ்.எச்-207 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் வேலூர் என்னும் இடத்தையும், ஊசூர் என்ற இடத்தையும் இணைக்கும் வேலூர் - ஊசூர் சாலை ஆகும். இதன் நீளம் 8  கிலோமீட்டர்கள்.
கிராண்ட் எலியட்
2008 ஆம் ஆண்டில் நியூசிலாந்து தேசிய அணியில் சேர்ந்து முதல் முதலாக இங்கிலாந்து அணிக்கு எதிராக தேர்வுப் போட்டியில் விளையாடினார். அதே ஆண்டில் இங்கிலாந்துக்கு எதிரான ஒரு-நாள் போட்டியிலும் விளையாடி முதல் ஆட்டத்தில் 3 இலக்குகளைக் கைப்பற்றினார். 2009 ஆம் ஆண்டில் தனது மூன்றாவது போட்டியில் ஆத்திரேலியாவுக்கு எதிராக விளையாடி தனது முதலாவது சதத்தைப் பெற்றார். 2013 ஆம் ஆண்டுக்குப் பின்னர் இவர் எந்த ஒரு-நாள் போட்டியிலும் கலந்து கொள்ளாவிட்டாலும், 2015 உலகக்கிண்ணப் போட்டியில் விளையாட அழைக்கப்பட்டார்.
வெளி இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:தென்னாபிரிக்கத் துடுப்பாட்டக்காரர்கள் பகுப்பு:நியூசிலாந்து துடுப்பாட்ட வீரர்கள் பகுப்பு:சர்ரே துடுப்பாட்டக்காரர்கள்
ஐலாந்து கெய்ட்சு, நியூ செர்சி
பரப்பளவு
2010இன் மதிப்பீட்டின் அடிப்படையில் இது 0.91 சதுர கிலோ மீற்றர் பரப்பளவைக் கொண்டுள்ளது. இதில் 0.61 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.30 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1673 ஆகும். ஐலாந்து கெய்ட்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2738.3 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
மணாளனே மங்கையின் பாக்கியம்
மணாளனே மங்கையின் பாக்கியம் 1957 ஆம் ஆண்டு வெளிவந்த தமிழ்த் திரைப்படமாகும். வேதாந்தம் ராகவைய்யா இயக்கத்தில் வெளிவந்த இத்திரைப்படத்தில் ஜெமினி கணேசன், டி. எஸ். துரைராஜ் மற்றும் பலரும் நடித்துள்ளனர்.
மேற்கோள்கள்
பகுப்பு:1957 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:அஞ்சலிதேவி நடித்த திரைப்படங்கள்
கொச்சி மாநில கையேடு
கொச்சின் மாநில கையேடு (Cochin State Manual) 1911 ஆம் ஆண்டில் இருந்த கொச்சி சுதேச அரசின் வெளியீடாக இருந்தது. இம்மாநிலத்தின் சமூக, பொருளாதார மற்றும் வரலாற்று நிலைகளை விவரிப்பதாக இவ்வெளியீடு அமைந்திருந்தது. கொச்சி தேவசத்தின் செயலாளராக இருந்த சி. அச்சுத மேனன் (1862-1937) இக்கையேட்டை தொகுத்தார். இக்கையேடு பிரித்தானிய இராச்சியத்தின் மாவட்ட கையேடு மற்றும் அரசிதழ்களுடன்  நெருக்கமான ஒற்றுமையைக் கொண்டிருந்தது.
மேற்கோள்கள்
பகுப்பு:கேரள வரலாறு பகுப்பு:இந்திய நூல்கள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கருப்பணவலசு ஊராட்சி
கருப்பணவலசு ஊராட்சி (Karuppanvalasu Gram Panchayat), தமிழ்நாட்டின் திருப்பூர் மாவட்டத்தில் உள்ள மூலனூர் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3255 ஆகும். இவர்களில் பெண்கள் 1613 பேரும் ஆண்கள் 1642 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருங் கண்காட்சி, இலண்டன்
பெருங் கண்காட்சி, இலண்டன் எனப்படுவது, 1851 மே முதலாம் தேதி தொடக்கம் அக்டோபர் 11 வரை இலண்டனில் உள்ள ஐட் பார்க்கில் இடம்பெற்ற பன்னாட்டுக் கண்காட்சி ஆகும். இது நடைபெற்ற தற்காலிகக் கட்டிடத்தின் பெயரைத் தழுவி இதை கிறிஸ்டல் மாளிகைக் கண்காட்சி என்றும் குறிப்பிடுவது உணடு. 19ம் நூற்றாண்டில் புகழ்பெற்ற, பண்பாட்டுக்கும் தொழில் துறைக்குமான பன்னாட்டுக் கண்காட்சித் தொடரில் முதல் கண்காட்சி இதுவாகும். இக்கண்காட்சி என்றி கோல் என்பவராலும், ஆட்சியிலிருந்த அரசி விக்டோரியாவின் கணவர் இளவரசர் ஆல்பர்ட்டாலும் ஒழுங்குசெய்யப்பட்டது. இக்கண்காட்சியில் சார்லசு டார்வின், சாமுவேல் கோல்ட்டு, சார்லட் புரோன்ட்டே, சார்லசு டிக்கென்சு, லூயிசு கரல், ஜார்ச் எலியட்டு, ஆல்பிரெட் தெனிசன் ஆகியோர் உட்பட ஏராளமான அக்காலத்தில் புகழ் பெற்றவர்கள் கலந்துகொண்டனர்.
காட்சிப் பொருட்கள்
இக்கண்காட்சிக்காகத் தயாரிக்கப்பட்ட படங்களுடன் கூடிய விபரக்கொத்தில், பிரித்தானியா முழுவதிலும் இருந்தும், அதன் குடியேற்ற நாடுகளில் இருந்தும், 44 ஐரோப்பிய, அமெரிக்க நாடுகளில் இருந்துமான காட்சிக்கு வைப்போர் பட்டியல் இடம்பெற்றிருந்தது. காட்சிக்கு வைக்கப்பட்டிருந்த 13,000 பொருட்களில் சக்கார்ட் தறி, கடித உறை எந்திரம், சமையலறைக் கருவிகள், எஃகுத் தயாரிப்பு விளக்கங்கள், ஐக்கிய அமெரிக்காவில்அ இருந்து அனுப்பப்பட்ட அறுவடை இயந்திரம் போன்றவை அடங்கியிருந்தன.
இந்தியாவில் கிடைத்த உலகின் மிகப்பெரிய கோ-இ-நூர் வைரம், கிடைத்தற்கு அரிய மங்கலான இளம் சிவப்பு நிறம் கொண்ட டாரியா-இ-நூர் வைரம் என்பனவும் காட்சிக்கு வைக்கப்பட்டிருந்தன. 8ம் நூற்றாண்டைச் சேர்ந்ததும் முந்திய ஆண்டு (1850) கண்டெடுக்கப்பட்டதுமான "தாரா ஆடையூசி" ஒன்றும் இருந்தது. அக்காலத்துப் பெயர்பெற்ற பூட்டுக்களின் போதாமை குறித்த விளக்கங்கள், இன்றைய தொலைநகல் எந்திரங்களுக்கு முன்னோடியான ஒரு எந்திரம் குறித்த விளக்கம் என்பவற்றுடன், உலகின் முதல் வாக்களிப்பு இயந்திரமும் பார்வைக்கு இருந்தது.
நுழைவுக் கட்டணம்
நுழைவுக் கட்டணம் நாட்களைப் பொறுத்து வேறுபட்டது. நாடாளுமன்ற அமர்வுகள் முடிவடையும் நாள் நெருங்கும்போது கட்டணங்களும் குறைந்து வந்தன. நாடாளுமன்ற அமர்வுகள் முடிந்ததும் செல்வந்தர்கள் இலண்டனைவிட்டுப் போய்விடுவது வழக்கம். பருவச் சீட்டுகள் 3 கினியாக்களுக்கு (2015ல் £311.05) விற்கப்பட்டன. பெண்கள் இதற்கு 2 கினியாக்கள் கொடுத்தாற் போதும். முதல் இரண்டு நாட்களும் ஒரு நாளுக்கு £1, பின்னர் மே 22 வரை ஒரு நாளுக்கு 5 சில்லிங்குகள். இதன் பின்னர் கட்டணம் மேலும் குறைக்கப்பட்டு நாளுக்கு ஒரு சில்லிங்கு (2015ல் £4.94) ஆனது. வெள்ளிக்கிழமைகளில் மட்டும் கட்டணம் 2 சில்லிங்குகளும் 6 பென்சுகளுமாக இருந்தது, சனிக்கிழமைகளில் 5 சில்லிங்குகள். தொழில் துறையினரிடையே ஒரு சில்லிங் சீட்டுக்கள் பெரிதும் வேண்டப்பட்டவையாக விளங்கின. இவ்வாறு நுழைவுக்கட்டணமாக நான்கரை மில்லியன் சில்லிங்குகள் (2015ல் £22,217,549) பெறப்பட்டது. முதல்நாளில் அச்சிடப்பட்ட 2500 நுழைவுச் சீட்டுக்களும் விற்பனையாகிவிட்டன.
மேற்கோள்கள்
பகுப்பு:கண்காட்சிகள்
4-புரோமோபீனைல் அசிட்டிக் அமிலம்
4-புரோமோபீனைல் அசிட்டிக் அமிலம் (4-Bromophenylacetic acid) C8H7BrO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாரா-புரோமோபீனைல் அசிட்டிக் அமிலம் என்ற பெயராலும் இது அழைக்கப்படுகிறது. பீனைல் அசிட்டிக் அமிலத்தின் வழிப்பெறுதியான இச்சேர்மத்தின் கட்டமைப்பில் பாரா நிலையில் ஒரு புரோமின் அணு இடம்பெற்றுள்ளது.
தயாரிப்பு
அணுக்கருநாட்ட அரோமாட்டிக் பதிலீட்டு வினையின் மூலம் பீனைல் அசிட்டிக் அமிலத்துடன் புரோமின் அணுவைச் சேர்ப்பதன் மூலம் 4-புரோமோபீனைல் அசிட்டிக் அமிலம் தயாரிக்கப்படுகிறது. புரோமின் மற்றும் பாதரச ஆக்சைடுடன் பீனைல் அசிட்டிக் அமிலத்தைச் சேர்த்து சூடாக்குவதன் மூலமாக முதன் முதலில் இது ஆய்வகத்தில் தயாரிக்கப்பட்டது. இவ்வினையில் 2- மற்றும் 4- மாற்றியன்களின் கலவை விளைபொருள்களாக உருவாக்கப்படுகிறது. இறுதியாக 4-மாற்றியன் பகுதியளவு படிகமயமாக்கல் மூலம் தனிமைப்படுத்தப்படுகிறது.
மேற்கோள்கள்
பகுப்பு:அசிட்டிக் அமிலங்கள்
புதுக்கடை (கொழும்பு)
புதுக்கடை (ஆங்கிலம்: Hulftsdorp அல்லது Hulftsdorf) இலங்கையின் தலைநகர் கொழும்பில் உள்ளதொரு நகர்ப்பகுதி ஆகும். இது கொழும்பு 12 என்ற அஞ்சல் குறியீடு கொண்டு அறியப்படும் நகர்ப்பகுதியாகும். இப்பகுதி வரலாற்றில் அல்ட்சுடார்ப் என அறியப்படுகிறது. தற்காலத்தில் இப்பகுதி கொழும்பின் சட்ட செயலாக்க மையமாக திகழ்கிறது; நாட்டின் உச்ச நீதிமன்றமும் பிற நீதிமன்றங்களும் இங்கு அமைந்துள்ளன.
left|200px|thumb|புதுக்கடையில் உள்ள டச்சுக்கால "புனிதர்களின் தேவாலயம்"
வரலாறு
புதுக்கடையின் ஆரம்பகாலப் பெயர் "அல்ஸ்டோர்ப்". டச்சுக் கிழக்கிந்தியக் கம்பனியின் இந்தியக் கிளையின் பொறுப்பாளராகவும், இக்கம்பனியின் இலங்கைப் படைத்தளபதியுமாக இருந்த ஜெரார்டு பீட்டர்சு அல்ஃப்ட் (1621-1656) என்பவரின் நினைவாக இப்பகுதிக்கு டச்சு குடியேற்றவாதிகளால் அல்ஸ்டோர்ப் எனச் சூட்டப்பட்டது. கொழும்பு நகரைப் போர்த்துக்கேயரிடம் இருந்து கைப்பற்ற நடைபெற்ற தாக்குதலில் இவர் கொல்லப்பட்டார். இவரது தலைமையகம் இப்பகுதியில் உள்ள குன்றிலேயே அமைந்திருந்தது. டச்சுக் காலத்தில் இது "அல்ஃப்ட்'ஸ் டோர்ப்" (Hulft's Dorp, அல்ஃப்ட்டின் கிராமம்) என வழங்கப்பட்டது. .
பாடசாலைகள்
கொழும்பு ரோயல் கல்லூரி 1835 ஆம் ஆண்டில் புதுக்கடையிலேயே கொழும்பு அக்காடெமி என்ற பெயரில் ஆரம்பிக்கப்பட்டு பின்னர் தற்போதுள்ள கறுவாத் தோட்டம் பகுதிக்கு இடம்பெயர்ந்தது.
இங்கு தற்போதுள்ள பாடசாலைகள்:
மேற்கோள்கள்
பகுப்பு:கொழும்பின் புறநகர்கள்
இடைச்செருகல்
பழமையான தமிழ் நூல்களில் பிற்காலத்தவர் தம் கருத்தைத் திணிக்கும் பாடல்களை ஆங்காங்கே சேர்த்துவிடுவதை இடைச்செருகல் என்கிறோம்.
அடிக்குறிப்பு
பகுப்பு:தமிழ் இலக்கிய வரலாறு
ஆர். கோவர்த்தனம்
'''ஆர். கோவர்த்தனம்''' (இறப்பு:18 செப்டம்பர் 2017) தமிழ்த் திரைப்பட இசையமைப்பாளர் ஆவார். நாதஸ்வர ஓசையிலே... (பூவும் பொட்டும்), அந்த சிவகாமி மகனிடம்... (பட்டணத்தில் பூதம்) ஆகிய பிரபலமான பாடல்களை இசையமைத்தவர்.
வாழ்க்கைக் குறிப்பு
தெலுங்கைத் தாய்மொழியாக கொண்டவர் கோவர்த்தனம். பெங்களூரில் வசித்து வந்தார். தந்தை பெயர் இராமச்சந்திர செட்டியார். கோவர்த்தனத்தின் தமையன் ஆர். சுதர்சனம் ஒரு பிரபலமான இசையமைப்பாளர். இராமச்சந்திர செட்டியார் குடும்பத்துடன் சென்னைக்கு குடிபுகுந்தார். தந்தையும் கருநாடக இசை அறிந்தவர். தந்தையிடமும், தமையனாரிடமும் கோவர்த்தனம் கருநாடக இசையைப் பயின்றார். சென்னைக்கு வந்து தமிழும் கற்றுக் கொண்டார். தமிழ், தெலுங்கு, கன்னடம் ஆகிய மூன்று மொழிகளிலும் எடுக்கப்பட்ட ஜாதகம் (1953) முதன்முதலாக இசையமைக்கும் வாய்ப்புக் கிடைத்தது. இத்திரைப்படத்திலேயே பி. பி. சிறினிவாஸ் தமிழில் பாடகராக அறிமுகமானார். எம். எஸ். விஸ்வநாதன், டி. கே. ராமமூர்த்தி, இளையராஜா, விஜயபாஸ்கர், சந்திரபோஸ், தேவா எனப் பல இசையமைப்பாளர்களுக்கு 'இசை ஒருங்கிணைப்பாளராக' பணியாற்றியிருந்தார்.
மறைவு
புதிய பறவை பாடல் ஒன்று மீள்-இசையமைப்பொன்றின் போது மின்சாரம் தாக்கி, தனது செவித்திறனை இழந்தார். 1990-களில் சென்னையில் இருந்து சேலத்திற்குக் குடிபுகுந்தார். இவர் 18 செப்டம்பர் 2017 அன்று தனது 91வது அகவையில் சேலத்தில் காலமானார்.
மேற்கோள்கள்
பகுப்பு:2017 இறப்புகள் பகுப்பு:தமிழ்த் திரைப்பட இசையமைப்பாளர்கள்
காக்கநாடு
காக்காநாடு (Kakkanad) என்பது கேரளத்தின் கொச்சி நகரத்திற்கு அருகில் அமைந்துள்ள நகரம். இங்கு அதிகளவிலான தகவல் தொழினுட்ப நிறுவனங்கள் உள்ளன. தற்போது, இது எர்ணாக்குளம் மாவட்டத்தின் தலைநகரம் ஆகும். இன்ஃபோபார்க், ஸ்மார்ட்பார்க் ஆகியன இங்குள்ளன. தூர்தர்ஷன் நிறுவனத்தின் ஒலிபரப்பு மையம் இங்குள்ளது. இதற்கு அருகில் வீகாலேண்ட் சுற்றுலா மையம் அமைந்துள்ளது. தமிழ் இலக்கண நூலான சங்கர நமசிவாயரின் பாடல்களில் கொடுந்தமிழ் நாட்டின் பகுதியாக கற்காநாடு (காக்காநாடு) எனக் குறிப்பிடப்பட்டது.
சான்றுகள்
பகுப்பு:எர்ணாகுளம் மாவட்டம் பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
சுழல் காற்று
சுழல் காற்று|thumb|right சுழல் காற்று (Tornado) என்பது மின்னலையும், இடியையும் தோற்றுவிக்கக்கூடிய முகிலொன்றின் உட்பகுதியிலிருந்து தொடங்கி நிலமட்டம் வரை நீட்சியடைந்த, கூடிய வேகத்துடன் சுழல்கின்ற வளிநிரல் ஆகும். இச்சுழல் காற்று சிறிய அளவிலான சூறாவளியாகும். இதை சூறாவளி என்றும் கூறுவர். கடும் இடி, மின்னல், புயல்கள் ஏற்படும் போதே டொர்னாடோக்கள் உருவாகின்றன. இவை சூறாவளியிலும் பார்க்க பயங்கரமானவை. இவை குறுகிய நேரத்தில் குறுகிய இடத்தில் பாரிய அழிவை ஏற்படுத்தக்கூடியன. மிகப்பெறும் சுழல்காற்று கி. பி. 1999 ஆம் ஆண்டு வீசிய பிரிட்சு கிரேக்கு சுழல் காற்று ஆகும். இது மணிக்கு முந்நூறு மைல்கள் வேகத்தில் அடித்தது. இதன் அகலமே இரண்டு மைல்கள் இருந்ததுடன் நூறு கிலோமீட்டர்களுக்கு மேல் நகர்ந்து சென்று பெருத்த சேதத்தை விளைவித்தது
வேகம்
சுழல் காற்றொன்றின் விட்டம் பல மீட்டர்கள் முதல் 2 கிலோமீட்டர்கள் வரையாக இருக்கக்கூடும். சராசரி சுழல் காற்றின் சுழற்சி வேகம் மணிக்கு 120 கிலோமீட்டர் முதல் 500 கிலோமீட்டர் வரை வேறுபடலாம். இவ்வாறு சுழல்கின்ற வளி நிரலின் நடுப்பகுதியில் வளிமண்டல அமுக்கம் மிகக் குறைவாகக் காணப்படும். எனவே இவ்வகைச் சுழல் காற்று தரையிலுள்ள பொருட்களை உறிஞ்சி மேலே இழுத்தெடுக்கின்றது.
புவியின் வடவரைக் கோளத்தில் உருவாகும் சுழல் காற்றுக்கள் தம் தாழமுக்க மையத்தைச் சுற்றி இடஞ்சுழியாகச் சுழற்சியடைகின்றன. அதேவேளை, புவியின் தென்அரைக் கோளத்தில் உருவாகும் சுழல்காற்றுக்கள் வலஞ்சுழியாகச் சுழல்கின்றன. சுழல் காற்றொன்று இடம்பெயராமல் ஒரேயிடத்தில் சுழன்று வீசலாம். அல்லது வலிமையாகச் சுழற்சியடைகின்றவாறே முன்னோக்கி நகரலாம். இந்த நகர்வு வேகம் மணிக்கு 110 கிலோமீட்டர் வரை இருக்கக்கூடும்.
நகர்தல்
சாதாரண புயல் காற்றைப் போலன்றி தான் நகரும் குறுகிய பாதை நெடுகே மட்டுமே சுழல் காற்று அழிவை ஏற்படுத்துகிறது. சுழல்காற்றின் விட்டத்துக்கு ஏற்பவே இவ்வழிவுப் பாதையின் அகலம் அமைந்திருக்கும். இரு புறத்திலும் உள்ள வீடுகள் எவ்வித பாதிப்பும் அடையாத நிலையில் நடுவிலுள்ள வீடு மாத்திரம் சுழல்காற்றினால் சிதைந்துபோன நிகழ்வுகள் சகஜமாக இடம்பெற்றுள்ளன.
மிகத் தாழ்ந்த அமுக்கங்களில், ஒடுங்கிய நீராவியினால் ஆக்கப்பட்ட நிரலொன்று உருவாகும் சந்தர்ப்பங்களில் சுழல்காற்று கண்ணுக்குப் புலப்படக் கூடியதாக இருக்கும். மழை மேகம் பூமியைத் தொட்டுக் கொண்டிருப்பது போல் அவ்வேளைகளில் தோற்றமளிக்கும். சுழல்காற்று பெருமளவு புழுதியைக் கிளப்பிச் செல்லும் சந்தர்ப்பங்களிலும் கண்ணுக்குப் புலப்படக் கூடியதாக மாறும்.
முதிர்ந்த சுழல் காற்றொன்று ஒரு தூண் போல நேராகவோ அல்லது சாய்வாகவோ காணப்படலாம். சிலவேளைகளில் முகில் முழுவதும் பூமியைத் தொட்டுக் கொண்டிருப்பது போல அது பரந்ததாகத் தோன்றலாம். இன்னுஞ் சில சந்தர்ப்பங்களில் யானையின் அசைகின்ற தும்பிக்கை போல அது தென்படக்கூடம். வன்மையான சுழல் காற்றொன்றின் போது பிரதான சுழலைச் சுற்றிவரப் பல சிறு சுழல்கள் காணப்படும்.
சுழல் காற்றுக்கள் தோன்றும் நாடுகள்
சுழல் காற்று|thumb|right இச்சுழல் காற்றுகள் அண்டார்டிகா கண்டம் தவிர்த்து அனைத்து கண்டங்களில் உள்ள நாடுகளிலும் வீசுகின்றன. உலகிலே ஆண்டுதோறும் அதிக எண்ணிக்கையான சுழல் காற்றுக்கள் தோன்றும் நாடு ஐக்கிய அமெரிக்காவாகும். இங்கு உள்ள இராக்கி மலைத்தொடர் பகுதியிலும் ஆப்பலேச்சிய மலைத்தொடர் பகுதிலும் சுழல்காற்று அடிக்கடி வீசுவதால் இதை சுழல்காற்று பகுதி என்றே அழைக்கின்றனர்.(Tornado Alley)
இரண்டாவது இடத்தில் ஆஸ்திரேலியா இருக்கின்றது. இவை தவிர சீனா, இந்தியா, ரஷ்யா, இங்கிலாந்து, ஜெர்மனி, வங்காளதேசம் உட்படப் பல நாடுகள் சுழல் காற்றுத் தாக்குதலுக்கு உட்படுகின்றன.
புச்சியித்தா அளவுத்திட்டம்
சுழல் காற்றுக்களின் வேகங்களை நேரடியாக அளப்பது சிரமமான காரியமாகும். அது ஆபத்தானதும்கூடää அமெரிக்காவிலுள்ள சிகாகோ பல்கலைக்கழகத்தில் பணி புரிந்த வளிமண்டலவியற் பேராசிரியரான புச்சியித்தா தெத்துசுயா என்பவர் சுழல் காற்றுக்களை வகைப்படுத்துவதற்கான அளவுத்திட்டமொன்றை 1971ம் ஆண்டு அறிமுக்கப்படுத்தினார். சுழல் காற்றினால் கட்டடங்களுக்கும் மனிதனால் நிர்மாணிக்கப்பட்ட ஏனைய அமைப்புகளுக்கும் ஏற்படும் சேதத்தை அடிப்படையாக வைத்தே இந்த புச்சியித்தா அளவுத்திட்டம் (F-Scale) அமைக்கப்பட்டுள்ளது.
இந்த அளவுத்திட்டத்தின்படி F0, F1, F2, F3, F4, F5 என ஆறு வகைகளாகச் சுழல் காற்றுக்கள் வகைப்படுத்தப்படுகின்றன. இவற்றுள் F5 வகை சுழல்காற்று வீடுகளை அத்திவாரத்தோடு பிடுங்கி எறியக்கூடியதாக இருக்கும்.
F4, F5 வகைச் சுழல்காற்றுக்கள் தாம் செல்லும் பாதை நெடுகே பேரழிவை ஏற்படுத்த வல்லவை. இவற்றினால் வீடுகளும், பெருமரங்களும் அடியோடு பெயர்க்கப்பட்டு வீசப்படுகின்றன. பஸ்வண்டிகள், ரெயில் வண்டிகள் போன்ற பெரிய வாகனங்கள் கூட நிலத்திலிருந்து தூக்கி எறியப்படுகின்றன. வீட்டுக் கூரைகள் பல கிலோமீட்டர்  துரத்துக்குத் தூக்கிச் செல்லப்படுகின்றன. இவ்வாறு தூக்கி எறியப்படும் பொருட்கள் காரணமாக மேலும் சேதங்கள் ஏற்படுகின்றன. வன்சுழல் காற்றினால் தூக்கி எறியப்படும் வேகம் காரணமாக மென்மையான பொருட்கள் கூட பேரழிவை ஏற்படுத்தலாம்.
சுழல்காற்றுக்கள் உருவாதல்
சுழல்காற்றுக்கள் எவ்வாறு உருவாகின்றன என்பது பற்றி இது வரை தெளிவாக அறியப்படவில்லை. இடி முகிலை நோக்கி மேலே எழும்பும் வெப்பமான காற்றுக்கும், முகிலிலிருந்து கீழ்நோக்கி இறங்கும் குளிரான காற்றுக்கும் இடையில் ஏற்படும் சிக்கலான இடைத்தாக்கங்களே சுழல்காற்றுக்குக் காரணமாக அமைவதாக வானிலையியல் அறிஞர்கள் கருதுகின்றனர்.
முகில் நீர்த்தாரைகள்
நீரில் சுழல்|thumb|left கடலின் மீது சுழல்காற்று ஏற்படும்போது கடல் நீர் முகிலை நோக்கித் தாரையாக உறிஞ்சி இழுக்கப்படும். இத்தோற்றப்பாடு முகில் நீர்த்தாரை என அழைக்கப்படுகின்றது.முகில் நீர்த்தாரைகள் (ஆங்கிலம் :Waterspout) என்பது சுழல் காற்றின் போது கடல் அல்லது பரந்த நீர்ப்பரப்பின் மேற்பரப்பிலிருந்து செங்குத்தான ஆழ்ந்த தூண்போன்ற (பொதுவாக புனல் வடிவத்தில் மேகம் தோன்றுதல்) வடிவத்தில் வானை நோக்கி நீர் மேலெழும்பும் நிகழ்வு ஆகும். இந்த நீர்த்தாரைகளில் சில திரள்நெருக்க முகிலுடனும் (cumulus congestus cloud), சில திரள்வடிவ மேகத்துடனும் (cloud cumuliform cloud), மேலும் சில திரள் கார்முகிலுடனும் (cumulonimbus cloud) தொடர்பு கொண்டிருக்கக்கூடும். பொதுவாக இவற்றை நீரின் மேல் சுழன்று மேலெழும்பும் சுழல் காற்று என வரையறுக்கலாம். இதனை மேகத்தால் கடல் நீர் உறிஞ்சப்படுதல் என்று எளிதாகக் கூறலாம் நிலப்பகுதிகளில் விட நீர்ப்பரப்பில் தோன்றும் சுழல் பலவீனமானதாக இருந்தாலும், காற்றிடை புயலியக்கத்தின் (mesocyclones)  போது வலுவான நீர்த்தாரை நிகழ்வுகள் நிகழ்கின்றன. பெரும்பாலான நீர்த்தாரைகள் நீரை உறிஞ்சாது அவை தண்ணீர் மீது சிறிய மற்றும் பலவீனமான சுழலும் காற்றுத்தம்பத்தை உருவாக்குகின்றன. வெப்பம் மற்றும் மித வெப்ப மண்டலப் பகுதிகளில் இந்நிகழ்வு நடைபெறுகிறது. ஐரோப்பா, நியூசிலாந்து,அமெரிக்கப் பெரு ஏரிகள், அன்டார்க்டிக்கா  உள்ளிட்ட மற்ற இடங்களிலும் அரிய நிகழ்வாக பெரிய உப்பு ஏரியிலும் முகில் நீர்த்தாரை நிகழ்வுகள் நடைபெற்றதற்கான சான்றுகள் கிடைக்கப்பெற்றுள்ளன. கடலின் மேல் வீசும் காற்று குளிர்ந்த காற்றாகவும், கடலின் காற்று சற்று வெப்பமாகவும் இருந்தால், கடலில் நீர்த்தாரைகள் எனப்படும் அதிசய நிகழ்வு ஏற்படும். பொதுவாக பருவநிலை மாற்றம் ஏற்படும் போது இதுபோன்ற நிகழ்வுகள் நடைபெறும். மீண்டும் இரண்டு காற்றுகளின் வெப்பநிலையும் சமமாக மாறும் போது, நீர்த்தாரைகள் மறைந்து விடும். இந்த விநோத நிகழ்வின் போது கடலின் நீர் அதிவேகமாக உறிஞ்சப்பட்டு மேகமாக மாறி விடும். இதன் வேகம் பல கிலோ மீட்டராக இருக்கும். . கடல்நீரோடு மீன்கள் போன்ற கடல் வாழ் உயிரினங்களும் இவ்வாறு முகிலை நோக்கிக் கொண்டு செல்லப்படுவதுண்டு. சில இடங்களில் மழை பெய்யும் போது வானிலிருந்து மீன்கள் விழுவதற்கு இவ்வகைச் சுழல்காற்றே காரணம் என நம்பப்படுகின்றது.
உசாத்துணை
அரும்பு - பொது அறிவுச் சஞ்சிகை
பகுப்பு:வானிலை பகுப்பு:இயற்கை அழிவுகள் பகுப்பு:வானிலை நிகழ்வுகள் பகுப்பு:காற்று
நித்தீசு ராணா
நித்தீசு ராணா (Nitish Rana பிறப்பு: 27 டிசம்பர் 1993) ஓர் இந்திய முதல் தரத் துடுப்பாட்ட வீரர் ஆவார். இவர் உள்நாட்டு துடுப்பாட்டத்தில் தில்லி அணிக்காக விளையாடுகிறார். பன்முக வீரரான இவர் இடது கை மட்டையாளராகவும் வலது கை எதிர்ச்சுழல் பந்து வீச்சாளராகவும் விளையாடுகிறார். இந்தியன் பிரீமியர் லீக்கில் (ஐபிஎல்) கொல்கத்தா நைட் ரைடர்சு அணிக்காக விளையாடுகிறார்.
உள்நாட்டுத் துடுப்பாட்டம்
ராணா 2015–16 ரஞ்சி கோப்பையில் தனது முதல் தரத் துடுப்பாட்டத்தில் அறிமுகமானார், அந்த போட்டித் தொடரில் 557 ஓட்டங்கள் 50.63 சராசரியில் எடுத்தார். மேலும் தில்லி துடுப்பாட்ட அணியில் அதிக ஓட்டங்கள் இவருடையது ஆகும். 2015–16 விஜய் ஹசாரே கோப்பையில் 218 ஓட்டங்களுடன் அணியின் இரண்டாவது அதிக ஓட்டங்கள் எடுத்த வீரராக இருந்தார்.
2018 சனவரி 2018 ஐபிஎல் ஏலத்தில் கொல்கத்தா நைட் ரைடர்ஸ் இவரை ஏலத்திலில் எடுத்தது அதன் முதல் அந்த அணிக்காக விளையாடி வருகிறார்.
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:1993 பிறப்புகள் பகுப்பு:வாழும் நபர்கள் பகுப்பு:கொல்கத்தா நைட் ரைடர்ஸ் அணி வீரர்கள்
லாம்டா
லாம்டா (uppercase Λ, lowercase λ; கிரேக்கம்|Λάμβδα அல்லது Λάμδα) என்பது கிரேக்க மொழியின் பதினோராவது எழுத்து ஆகும். கிரேக்க எண்ணியலில் இதன் மதிப்பு முப்பது ஆகும். லாம்டா பினீசிய எழுத்தான லாமேட் என்கிற எழுத்து வடிவத்துடன் தொடர்புடையதாக கருதபடுகிறது. லத்தீன் எழுத்துக்கள் மற்றும் சிரில்லிக் எழுத்துக்கள் போன்ற மற்றைய வரிவடிவங்களில் இந்த லாம்டா பின்வருமாறு குறிப்பிடப்படுகிறது. லத்தீன் எழுத்துக்கள் - L, சிரில்லிக் எழுத்துக்கள் (Л, л). பண்டைய மொழியியல் இலக்கணத்தில் இது வித்தியாசமான ஒலியுடன் கூடியதாக இருக்கிறது. இதே எழுத்து கிரேக்க பழைய நடையில λάβδα என்று ஒலிக்கபடுகிறது. இதுவே நவீன கிரேக்கத்தில் Λάμδα, என்று ஒலிக்கிறது.
பழைய கிரேக்க எழுத்து முறையில் இதன் வடிவமும் திசையமைவும் வேறுபடுகிறது. பெரும்பாலும் இரண்டு பெரிய கோடுகள் முக்கோண வடிவில் இணைந்தோ அல்லது ஒரு பெரிய கோடு மற்றொரு சிறிய கோட்டின் மீது சிந்து இருப்பது போன்றோ குறிக்கபடுகிறது.
சிறிய எழுத்து λ
பகுப்பு:கிரேக்க மொழி பகுப்பு:அலகுகள்
பான் சிங் தோமர்
பான் சிங் தோமர் (1932 - அக்டோபர் 1, 1981) ஓர் இந்திய இராணுவ வீரர், விளையாட்டு வீரர் மற்றும் ஒரு போராளி ஆவார். இவர் இந்திய இராணுவத்தில் பணிபுரிந்தபோது ஓடுவதில் இவருக்கிருந்த திறமை அறியப்பட்டது. 1950 - 1960 களுக்கு இடைப்பட்ட காலத்தில் steeplechase பந்தயத்தில் 7 முறை தேசிய வாகையாளரான இவர் 1958 -ம் ஆண்டு ஆசிய விளையாட்டுப் போட்டிகளில் இந்தியாவின் சார்பாக கலந்துகொண்டுள்ளார். தனது பணிக்கால முடிவிற்கு முன்னரே இராணுவத்திலிருந்து ஓய்வுபெற்று தனது கிராமத்திற்கு திரும்பினார். தன் கிராமத்தில் குடும்பப் பகையால் உண்டான நிலத்தகராறினால் கொள்ளைக்காரனாகி சம்பல் பள்ளத்தாக்கு குழுக் கொள்ளையனாக தீய வழியில் பரவலாக அறியப்பட்டார். 1981-ம் ஆண்டு இந்திய சட்ட நடைமுறைபடுத்தும்(Indian law enforcement) அதிகாரிகளால் கொல்லப்பட்டார்.
மேற்கோள்கள்
பகுப்பு:தட கள விளையாட்டு வீரர்கள் பகுப்பு:இந்தியப் படைத்துறையினர் பகுப்பு:1932 பிறப்புகள் பகுப்பு:1981 இறப்புகள் பகுப்பு:இந்தியக் குற்றவாளிகள்
எம். வி. இராகவன்
மேலத்து வீட்டில் இராகவன் (Melathu Veettil Raghavan) (5 மே 1933 - 9 நவம்பர் 2014) ஓர் மூத்த பொதுவுடைமைத் தலைவரும், இந்தியாவின் கேரள மாநிலத்தின் முன்னாள் அமைச்சரும் ஆவார். இவர் பொதுவுடைமை மார்க்சிசக் கட்சியின் பொதுச் செயலாளராக இருந்தார். ஐக்கிய ஜனநாயக முன்னணி கூட்டணி பங்காளியாக இருந்தார். பொதுவுடைமை மார்க்சிசக் கட்சி உருவாவதற்கு முன்பு இவர் இந்திய கம்யூனிஸ்ட் கட்சியின் (மார்க்சிசம்) முக்கிய தலைவராக இருந்தார்.
இவர் கேரளாவின் வடக்கு மலபார் பகுதியில் உள்ள கண்ணூர் மாவட்டத்தைச் சேர்ந்தவர். கண்ணூர் மாவட்டத்தில் நாட்டின் முதல் கூட்டுறவு துறை மருத்துவக் கல்லூரியான பரியராம் மருத்துவக் கல்லூரியை இராகவன் நிறுவினார். பாப்பினிசேரியில் மாநிலத்தில் முதல் 'நஞ்சு சிகிச்சை மையம்' (பாம்பு நஞ்சு அகற்றும் மையம்) கட்டிய முக்கிய நபராகவும் இருந்தார். தர்மசாலையில் ஒரு பாம்புப் பூங்கா அமைத்தது இவரது மற்றொரு முக்கிய சாதனையாகும். இது ஒரு பெரிய சுற்றுலாத் தலமாக மாறியுள்ளது.
சொந்த வாழ்க்கை
இராகவன், 5 மே 1933 அன்று கண்ணூரில் சங்கரன் நம்பியாருக்கு பிறந்தார். ஜானகி என்பவரை மணந்தார். இந்த தம்பதியருக்கு மூன்று மகன்களும் ஒரு மகளும் உள்ளனர், இவரது மகன்களில் ஒருவரான எம். வி நிகேஷ் குமார், செய்தி வாசிப்பாளராக இருக்கிறார்.
இறப்பு
2005 முதல், இவர் மேம்பட்ட நடுக்குவாத நோயால் பாதிக்கப்படிருந்த இவர் 9 நவம்பர் 2014 அன்று தனது 81 வயதில் இறந்தார். பையம்பலம் கடற்கரையிலுள்ள சுடுகாட்டில் சுதேசாபிமானி இராமகிருட்டிண பிள்ளை, ஏ. கே. கோபாலன், கே.ஜி. மாரார் எ. கி. நாயனார் ஆகியோரின் கல்லறைக்கு அருகே இவருடைய உடல் முழு அரசு மரியாதையுடன் தகனம் செய்யப்பட்டது
வெளியிணைப்புகள்
பகுப்பு:2014 இறப்புகள் பகுப்பு:1933 பிறப்புகள் பகுப்பு:மலையாள அரசியல்வாதிகள்
ரியன் கிக்ஸ்
ரியன் ஜோசப் கிக்ஸ் ஓபிஇ (1973 ஆம் ஆண்டு நவம்பர் 23 ஆம் தேதி ரியன் ஜோசப் வில்சன் பிறந்தார்) என்பவர் வேல்ஷ் நாட்டைச் சார்ந்த கால்பந்தாட்ட வீரர் என்பதுடன், மேன்செஸ்டர் யுனைட்டெடிற்காக விளையாடித் தனது மொத்த விளையாட்டு வாழ்க்கையைச் செலவழித்தவர் ஆவார். 1990 ஆம் ஆண்டில் அவர் தன்னை மைதானத்தின் இடது பக்க வரிசை ஆட்டக்காரராக நிலைநிறுத்திக் கொண்டார் என்பதுடன், இந்த நிலையை 2000 ஆம் ஆண்டு வரை சிறந்த முறையில் தொடர்ந்து வந்தார். பின்னர் வந்த ஆண்டுகளில் அவர் தன்னுடைய நுட்பமான ஆட்டத்தை அதிக அளவில் வெளிப்படுத்தினார்.
கிக்ஸ் ஆங்கிலேயக் கால்பந்தாட்ட வரலாற்றில் மிகவும் அலங்கரிக்கப்பட்ட வீரராக இருந்தது உள்ளிட்ட, பல கால்பந்தாட்டச் சாதனைகளைக் கொண்டுள்ளார். 2009 ஆம் ஆண்டு மே 16 ஆம் தேதி, அவர் 11 ஆங்கிலேய லீக் பதக்கங்களை வென்ற முதல் கால்பந்தாட்ட வீரர் என்ற பெருமையைப் பெற்றார். கால்பந்தாட்ட வரலாற்றில் ஆண்டின் பிஎஃப்ஏ இளம் வீரருக்கான விருதுகளைத் (1992 மற்றும் 1993) தொடர்ந்து இரண்டு முறை வென்ற முதல் வீரர் கிக்ஸ் என்பதுடன், பிரீமியர் லீக்கின் ஒரு பருவத்தில் அதன் தொடக்கத்திலிருந்து ஒவ்வொரு முறையும் அதில் விளையாடி வெற்றி பெற்ற ஒரே வீரரும் அவரே ஆவார்.
கிக்ஸ் மிகச் சிறந்த விளையாட்டு வாழ்க்கையைக் கொண்டிருக்கிறார் என்பதுடன், யுஎஃப்இஏ சாம்பியன்ஸ் லீக் வரலாற்றில் தொடர்ந்து வந்த 11 பருவங்களில் வெற்றி பெற்ற முதல் வீரரும் அவரே ஆவார், மேலும் 2007 ஆம் ஆண்டில் நூற்றாண்டின் பிஎஃப்ஏ அணியின் தலைசிறந்த வீரராகத் தேர்ந்தெடுக்கப்பெற்றார், கூடுதலாக 2003 ஆம் ஆண்டில் பத்தாண்டுகளுக்கு ஒருமுறை நடக்கும் ஆங்கிலேயப் பிரிமியர் லீக்கிலும், அதேபோன்று நூற்றாண்டின் எஃப்ஏ கோப்பை அணியிலும் தலைசிறந்த வீரராகத் தேர்ந்தெடுக்கப்பெற்றார். 11 பிரீமியர் லீக்கில் வெற்றி பெற்ற அணிகள் மற்றும் மூன்று லீக் கோப்பையில் வெற்றி பெற்ற அனைத்து அணிகளிலும் விளையாடிய ஒரே யுனைடெட் வீரர் என்ற பெருமையை கிக்ஸ் கொண்டுள்ளார். 2008 ஆம் ஆண்டு மே 21 ஆம் தேதி, நடத்தப்பட்ட 2008 யுஎஃப்இஏ சேம்பியன்ஸ் லீக் இறுதிப் போட்டியில், மேன்செஸ்டர் யுனைட்டெடிற்காக 758 போட்டிகளில் விளையாடிய சர் பாபி சார்ல்டனின் சாதனையை கிக்ஸ் முறியடித்ததார் என்பதுடன், கிளப்புகளில் எப்பொழுதும் தலைமைப் பதவியை வகித்து வந்தார்.
சர்வதேச அளவில், 2007 ஆம் ஆண்டு ஜூன் 2 ஆம் தேதி, சர்வதேசக் கால்பந்தாட்டத்தில் இருந்து ஓய்வு பெறுவதற்கு முன்பாக, கிக்ஸ் வேல்ஷ் தேசிய அணிக்காக விளையாடினார் என்பதுடன், எப்பொழுதும் தனது நாட்டைக் சிறப்பிக்கும் இளம் வீரராகவே வலம் வந்தார். அதே போல கால்பந்தாட்ட லீக் போட்டிகளில் புகழ்பெற்ற 100 வீரர்களின் பட்டியலில் அவர் பெயர் சேர்க்கப்பட்டது. 2007 ஆம் ஆண்டு இங்கிலாந்து ராணியின் பிறந்தநாளில் புகழ்பெற்றவர்களின் பட்டியலில் அவர் ஓபிஇ ஆக நியமிக்கப்பட்டது, உள்ளிட்ட பல கௌரவங்களை கிக்ஸ் கால்பந்தாட்டத்தில் பெற்றார். 2005 ஆம் ஆண்டு ஆங்கிலேயக் கால்பந்தாட்டத்திற்கு சிறப்பான பங்களிப்பை அளித்ததற்காக, அவர் ஆங்கிலேயக் கால்பந்தாட்ட அவையில் சிறப்பு வாய்ந்த வீரராக சேர்த்துக்கொள்ளப்பட்டார். 2009 ஆம் ஆண்டு அவர் பிபிசியின் ஆண்டின் சிறப்பான விளையாட்டு வீரராக அறிவிக்கப்பட்டார்.
ஆரம்ப காலம்
வேல்ஷின், கேர்டிஃப்பில் உள்ள செயின்ட் டேவிட் மருத்துவமனை|செயின்ட் டேவிட் மருத்துவமனையில் ரியன் ஜோசப் வில்சன் பிறந்தார். கேர்டிஃப் ஆர்எஃப்சி சங்கத்திற்கான ரக்பி வீரரான டேனி வில்சன், மற்றும் லின்னே கிக்ஸ் (தற்பொழுது லின்னே ஜான்சன்) ஆகியோர் அவரின் பெற்றோராவர். குழந்தையாக இருந்தபொழுது, மேற்கு கேர்டிஃப்பின் புறநகர்ப் பகுதியான, ஏலியில் கிக்ஸ் வளர்ந்தார், ஆனால் அவர் பெரும்பாலான நேரத்தை தன் தாயின் பெற்றோர்களுடன் செலவழித்தார் என்பதுடன், பென்ட்ரிபேனில் அவர்களின் வீட்டிற்கு வெளியே தெருக்களில் கால்பந்தாட்டம் விளையாடுவார். 1980 ஆம் ஆண்டு, கிக்ஸ் ஆறு வயதுச் சிறுவனாக இருந்தபொழுது, அவருடைய தந்தை ஏற்கனவே இருந்த ரக்பி அமைப்பிலிருந்து விலகி ஸ்வின்டன் ஆர்எல்எஃப்சிக்காக ஒப்பந்தம் செய்துகொண்டார் என்பதுடன், கிரேட்டர் மேன்செஸ்டரின், சேல்ஃபோர்டின் பகுதியான ஸ்வின்டனுக்கு வடக்கே தனது மொத்தக் குடும்பத்தையும் இடம்பெயரும் படி வற்புறுத்தினார். அந்த இடமாற்றமானது மகிழ்ச்சியற்ற ஒன்றாக இருந்தது, ஆனால் கேர்டிஃப்பில், கிக்ஸ் தனது தாத்தா, பாட்டியுடன் மிகவும் நெருக்கமாக இருந்ததால், அவர் வார இறுதி நாட்கள் அல்லது பள்ளி விடுமுறை நாட்களில் தன்னுடைய குடும்பத்துடன் அங்கு அடிக்கடிச் செல்வார். கிக்ஸ் கலப்பினச் சந்ததியிலிருந்து வந்தவர் – அவருடைய தந்தைவழிப் பாட்டனார் சிரியா லியோனில் இருந்து வந்தவர் – மேலும் தான் குழந்தையாக இருந்தபோது எதிர்கொண்ட இன வெறியைப் பற்றி அவர் பாட்டனார் பேசுவார்.
மேன்செஸ்டருக்கு இடம்பெயர்ந்த பிறகு, கிக்ஸ் மேன்செஸ்டர் நகர மேற்பார்வையாளர் டென்னிஸ் ஸ்கோபீல்ட் ஆல் பயிற்றுவிக்கப்பெற்ற டீன்ஸ் எஃப்சி என்ற உள்ளூர் அணியில் விளையாடினார். டீன்ஸிற்கான அவரின் முதல் போட்டி 9-0 என்ற கோல் கணக்கில் ஸ்ட்ரெட்ஃபோர்ட் விக்ஸைத் தோற்கடித்து நிறைவு பெற்றது, ஆயினும் அன்றைய ஆடுகளத்தில் கிக்ஸ் சிறந்த வீரராகக் காணப்பட்டார் என்று பல மக்கள் கருத்து தெரிவித்தனர். ஸ்கோபீல்ட், கிக்ஸை மேன்செஸ்டர் சிட்டிக்குப் பரிந்துரை செய்தார் என்பதுடன், கிக்ஸ் அவர்களின் அமைப்புடன் ஒப்பந்தம் செய்துகொண்டார். அதேசமயம், கிக்ஸ் சேல்ஃபோர்ட் பாய்ஸ் உடன் விளையாடுவதைத் தொடர்ந்தார். அவர்கள் 1987 ஆம் ஆண்டு ஹேன்பீல்டில் கிரான்டா பள்ளிகளுக்கான கோப்பைக்கான போட்டியில் இறுதிச் சுற்றுக்குச் சென்றடைந்தனர். கிக்ஸ் சேல்ஃபோர்ட் அணிக்குத் தலைமை வகித்ததுடன், தங்களுக்கு எதிரான பிளாக்பர்ன் அணியை வெல்ல வழிசெய்தார், மேலும் லிவர்பூல் தலைவரான ஸ்கௌட் ரான் ஈட்ஸ் என்பவர் கிக்ஸிற்கு வெற்றிச் சின்னத்தை வழங்கினார். கிக்ஸின் செயல்பாடுகளால் ஈட்ஸ் ஈர்க்கப்பட்டார் என்பதுடன், கிக்ஸ் ஏற்கனவே மேன்செஸ்டர் யுனைட்டெடால் தேர்வு செய்யப்படாத நிலையில், அவர் கிக்ஸை லிவர்பூல் மேலாளர் கென்னி டேல்கிலிஸிடம் பரிந்துரை செய்தார்.
டீன்ஸிற்காக விளையாடிய சமயத்தில், உள்ளூர் பத்திரிகையாளரும், ஓல்ட் டிராஃப்போர்டைச் சார்ந்த ஸ்டீவர்ட் ஹரோல்ட் ஊட் என்பவரால் கிக்ஸ் வழக்கமாகக் கண்காணிக்கப்பட்டு வந்தார். ஊட் தொடர்ந்து கிக்ஸைப் பற்றி மேன்செஸ்டர் மூத்த அதிகாரிகளிடம் சொல்லி வந்தார், ஆனால் ஊட் தனிப்பட்ட முறையில் அலெக்ஸ் பெர்கசன் உடன் பேசும் வரை அவர்கள் கிக்ஸை உற்று நோக்க யாரையும் அனுப்பவில்லை. “இப்பொழுது கிக்ஸ் சிட்டியுடன் இருக்கிறார், நீங்கள் அவரை இழந்து விட்டால் அதற்காக வருத்தப்படுவீர்கள்” என்று ஊட் யுனைட்டெட் தலைவரிடம் சொன்னார். டீன்ஸ் போட்டியைக் காண பெர்கசன் ஒரு மேற்பார்வையாளரை அனுப்பினார் என்பதுடன், அவர் கிக்ஸின் செயல்பாட்டினால் போதுமான அளவு ஈர்க்கப்பட்டதுடன், 1986 ஆம் ஆண்டு கிறிஸ்துமஸ் சமயத்தின்போது யுனைட்டடிற்காக கிக்ஸைத் தேர்வு செய்வதற்காக ஒரு சோதனையை ஏற்பாடு செய்தார். அந்தச் சோதனைக்கு முன்பாக, கிலிஃப்பில் யுனைட்டெடிற்கு எதிராக பதினைந்து வயதிற்கு உட்பட்டவர்கள் பங்கேற்கும் ஒரு போட்டியில் சேல்ஃபோர்ட் பாய்ஸிற்காக கிக்ஸ் விளையாடியதுடன், தொடர்ந்து மூன்று கோல்களை அடித்தார், அத்துடன் இந்தப் போட்டியை பெர்கசன் தனது அலுவலக சன்னலின் வழியாகப் பார்த்தார். 1987 ஆம் ஆண்டு நவம்பர் 29 ஆம் தேதி (கிக்ஸின் 14வது பிறந்த நாளில்), யுனைட்டெட் மேற்பார்வையாளர் ஜோ பிரவுன் உடன் பெர்கசன் கிக்ஸ் வீட்டிற்கு சென்றார் என்பதுடன், பள்ளி்ச் சிறுவர் சங்கத்தில் விளையாடுவதற்கான இரண்டு ஆண்டுகளுக்கான ஒப்பந்தப் படிவங்களை கிக்ஸிற்கு வழங்கினார்கள். அவர்கள் கிக்ஸை எந்த நேரத்திலும் புறக்கணிப்பதற்கான ஒய்டிஎஸ் படிவங்களை அளித்தனர் என்பதுடன், மேலும் மூன்று ஆண்டுகளில் திறமை வாய்ந்தவராக மாறியதும் வாய்ப்பு அளிக்கப்படும் என்று கூறி நம்பவைத்து கிக்ஸைக் கையொப்பமிட வற்புறுத்தினார்கள். பின்னர் கிக்ஸ் அதில் கையெழுத்திட்டார்.
கிக்ஸ் இங்கிலாந்து பள்ளி மாணவர்களின் (ரியன் வில்சன் பெயரைப் பயன்படுத்தி) அணியின் பிரதிநிதியாகச் செயல்பட்டதுடன், 1989 ஆம் ஆண்டு வெம்ப்லே அரங்கில் ஜெர்மனிக்கு எதிராக விளையாடினார். ரியன் தன் தாய் ரிச்சர்ட் ஜான்சன் என்பவரை மறுமணம் செய்துகொண்ட போது, 16வது வயதில் அவர் தன் சிறப்புப் பெயரை மாற்றினார், ஆகவே “அவர் தன் தாயின் பிள்ளையாக இருந்ததை இந்த உலகம் தெரிந்துகொண்டது”. அத்துடன் அவருடைய பெற்றோர்கள் இரண்டு ஆண்டுகளுக்கு முன்பாக பிரிந்திருந்தனர். லாவ்ரி மேக் மெனேமி பின்னர் இங்கிலாந்தின் 21 வயதுக்குக் கீழானோர் அணியின் பயிற்சியாளர் ஆனார் என்பதுடன், இங்கிலாந்திற்காக விளையாடுவதற்கு கிக்ஸ் தகுதியானவரா என்று கண்டறிய விரும்பினார். ஆனால் கிக்ஸ் ஆங்கிலேய மரபு வழியிலான தாத்தா மற்றும் பாட்டியைக் கொண்டிருக்கவில்லை, ஆகவே கிக்ஸ் வேல்ஷிற்காக மட்டுமே விளையாடத் தகுதி உடையவர் என்பதை அவர் கண்டறிந்தார்.
மேன்செஸ்டர் யுனைட்டெடின் முதல் அணி
1990-91 ஆம் ஆண்டு பருவத்தின் போது கிளப்பிற்காக கிக்ஸ் தன் முதல் ஆட்டத்தைத் தொடங்கியதுடன், 1991-92 ஆம் ஆண்டு பருவத்திலிருந்து தொடர்ந்து விளையாடும் வீரராக ஆனார். முக்கிய போட்டியில் பங்கேற்பதற்கு முன் அவர் கிளப்பிற்காக விளையாடி பல சாதனையை பெற்றிருந்தார். 1992 ஆம் ஆண்டின்படி, அவர் 11 பிரீமியர் லீக்கில் வெற்றிபெற்ற பதக்கங்கள், நான்கு எஃப்ஏ கோப்பையில் வென்ற பதக்கங்கள், மூன்று லீக் கோப்பையில் வென்ற பதக்கங்கள் மற்றும் இரண்டு சேம்பியன்ஸ் லீக்கில் வென்ற பதக்கங்கள் ஆகியவற்றைக் கொண்டிருந்தார். மேலும் அவர் 2 எஃப்ஏ கோப்பை இறுதிப்போட்டிகள் மற்றும் 2 கால்பந்தாட்ட லீக் கோப்பை இறுதிப்போட்டிகள் போன்ற சேம்பியன்ஸ் லீக்கிலிருந்து இரண்டாம் இடத்தைப் பெற்றதற்கான பதக்கங்களையும் கொண்டுள்ளார். அவர் மொத்தமுள்ள நான்கு யுனைட்டெட் அணிகளிலும் பங்கேற்றதுடன் லீக்கில் இரண்டாம் இடத்தைப் பெற்றார். சமீப ஆண்டுகளில், குறிப்பாக 2007-08 ஆம் ஆண்டு பருவத்தின் போது, அணித் தலைவர் கேரி நேவைல் பல காயங்களுடன் வெளியேறிய போது, பல சந்தர்ப்பங்களில் கிக்ஸ் அணிக்குத் தலைமை தாங்கினார். ஒரு கிளப்பிற்காக பிரீமியர் லீக்கின் ஒவ்வொரு பருவத்திலும் விளையாடும் ஒரே வீரர் கிக்ஸ் என்பதுடன், எந்த ஒரு கிளப்பிற்காகவும் விளையாடி பிரீமியர் லீக்கின் ஒவ்வொரு பருவத்திலும் வெற்றிபெற்ற வீரரும் அவரே ஆவார்.
அறிமுகமும் திருப்புமுனைப் பருவமும்
1990 ஆம் ஆண்டு நவம்பர் 29 ஆம் தேதி (தன்னுடைய 17வது பிறந்தநாளில்) கிக்ஸ் திறமையான வீரராக மாறினார், மேலும் அவர் 1960 களில் ஜியார்ஜ் பெஸ்டிற்குப் பின்னர் ஆங்கிலேயக் கால்பந்தாட்டத்தின் சிறந்த நம்பிக்கைக்குரிய வீரராக இருக்கிறார் என்று பல ஆதாரங்கள் தெரிவித்தன.
அந்தச் சமயத்தில், யுனைட்டெட் எஃப்ஏ கோப்பையை வென்றது – 1986 ஆம் ஆண்டு நவம்பரில் அலெக்ஸ் பெர்கசன் மேலாளராக நியமிக்கப்பட்டதில் இருந்து அவர்களின் முதல் பெரிய வெற்றி இதுவே ஆகும். லீக்கின் இரண்டு பருவங்களுக்குப் பிறகு யுனைட்டெட் அணி பட்டியலின் நடுவில் இருந்தது, இறுதியில் அவர்கள் லிவர்பூல் மற்றும் ஆர்சனல் அணிகளின் ஆதிக்கத்தை எதிர்த்து மிரட்டத் தொடங்கினார்கள், இருந்தபோதும் அவர்களால் அந்தப் பருவத்தின் இறுதியில் ஆறாம் இடத்தை மட்டுமே பெற முடிந்தது. இரண்டு ஆண்டுகளுக்கு முன்பாக ஜெஸ்பர் ஓல்சென் விலகியதிலிருந்து பெர்கசன் ஆதரித்த இடது பக்க ஆட்டக்காரர் நேர்த்தியான முறையில் ஆடவில்லை. முதலில் அவர் ரால்ஃப் மில்னேவை ஒப்பந்தம் செய்தார், ஆனால் அந்த வீரர் யுனைட்டெடில் வெற்றி பெறவில்லை என்பதுடன், 1989 ஆம் ஆண்டு பெர்கசன் சௌத்ஹேம்டன் ஆட்டக்காரரான டேனி வேலஸ்ஸை நியமி்ப்பதற்கு முன்பாக மில்னே ஒரு பருவத்திலேயே வெளியேறினார். வேலஸ் தன் செயல்பாடுகளை நிரூபிப்பதற்கு மீண்டும் தவறிவிட்டார், இருந்தபோதும் அது அவரை சௌத் கோஸ்டில் மைதானத்தின் பக்க வாட்டில் விளையாடும் மிகப்பெரிய வீரர்களுள் ஒருவராக உருவாக்கியது, அத்துடன் அந்தச் சமயத்தில் கிக்ஸ் தேர்ந்த வீரராக மாறினார். வேலஸ் என்பவர் மைதானத்தின் இடது பக்க வரிசை ஆட்டக்காரருக்கான தேர்வில் 19 வயது லீ சார்ப் உடன் போட்டியில் இருந்தார்.
1991 ஆம் ஆண்டு மார்ச் 2 ஆம் தேதி, ஓல்ட் டிராஃப்போர்ட்டில் எவர்டன் அணிக்கு எதிராகக் கிக்ஸ் தன்னுடைய முதல் லீக்கைத் தொடங்கினார் என்பதுடன், உடலின் பின்புறம் முழுவதும் காயமடைந்த டென்னிஸ் இர்வினுக்கு மாற்றாக விளையாடியதில் அந்த அணி 2-0 என்ற கோல் கணக்கில் வெற்றி பெற்றது. 1991 ஆம் ஆண்டு மே 4 ஆம் தேதி, மேன்செஸ்டர் டெர்பியில் தன்னுடைய முதல் முழுமையானத் தொடக்க ஆட்டத்தில், கிக்ஸ் முதல் கோலை அடித்தது அணியை 1-0 என்ற கோல் கணக்கில் வெற்றிபெறச் செய்தது அனைவராலும் பாராட்டப்பட்டது, இருந்தபோதும் அது காலின் ஹென்ரியின் சொந்த கோலாகக் கருதப்பட்டது. ஆயினினும், 11 நாட்களுக்குப் பிறகு யுஎஃப்இஏ கோப்பையை வெல்வதற்கான இறுதி ஆட்டத்தில் அவர் 16 பேர் கொண்ட அணியில் சேர்க்கப்படவில்லை என்பதுடன், அந்த அணி பார்சிலோனாவைத் தோற்கடித்து கோப்பையை வென்றது. பின்னர் டேனி வேலஸிற்குப் பதிலாக லீ சார்ப் யுனைட்டெடின் இடது பக்க ஆட்டக்காரராக மாறினார், அதே சமயம் வேலஸ் பதிலாளாகத் தேர்ந்தெடுக்கப்பெற்ற சமயத்தில், லீ சார்ப் யுனைட்டெட் ஆடுகளத்தின் இடது பக்க ஆட்டக்காரராகத் தேர்ந்தெடுக்கப்பட்டார்.
1991-92 ஆம் ஆண்டு பருவத்திற்கு முன்பாக அவர் யுனைட்டெடின் முதன்மை-அணியின் வழக்கமான ஆட்டக்காரராக மாறினார் என்பதுடன், சுறுசுறுப்பான இளைஞராகவும் அணியை வழிநடத்தும் தலைவராகவும் மாறியிருந்தார். “பெர்கி அணியின் அனுபவமற்ற” பல புதிய வீரர்களைக் கொண்டு, 1992 ஆம் ஆண்டு எஃப்ஏ இளைஞர் கோப்பையை அவர் வென்றார்.
கிக்ஸ் தனக்குப் பதினேழு வயதே ஆகியிருந்த சமயத்தில் யுனைட்டெடின் முதன்மை அணியைத் தோற்கடித்தார். அவருடைய திறமை மற்றும் முதிர்ச்சியின் அடையாளம் அவரை மேன்செஸ்டர் யுனைட்டெட் இளம் வீரர்களில் முதலாவதாக வருவதற்கான வழியை எளிமையாக்கியதுடன், பெர்கசனின் கட்டுப்பாட்டிலான முதன்மை அணியில் இடம் பெறவும் வழிசெய்தது. கிக்ஸ் யுனைட்டெடின் முதன்மை அணி வீரர்களில் மிகவும் இளம் வீரராக இருந்தபோதும், பிரைன் ராப்சன் போன்ற பழைய வீரர்களின் அறிவுரையை உற்று நோக்கினார். ராப்சன், கெவின் கீகனின் பிரதிநிதியான ஹேரி ஸ்வேல்ஸ் உடன் ஒப்பந்தம் செய்துகொள்ள கிக்ஸைப் பரிந்துரைத்தார்.
அந்தப் பருவத்தில், பிரீமியர் லீக் வருவதற்கு முன்பு, முதல் பிரிவுகளுக்கு இடையேயான போட்டியில் லீட்ஸ் யுனைட்டெடிற்கு எதிரான ஆட்டத்தில் கிக்ஸ் விளையாடிய அணி இரண்டாம் இடத்தைப் பெற்றது. அந்த வருடத்தின் ஏப்ரலில் வெஸ்ட் யோக்ஸையர் சைட் என்ற அணியால் யுனைட்டெட் தோற்கடிக்கப்பட்டது போன்ற சோகமான நிகழ்வுகள் நடைபெறுவதற்கு முன்பாக, யுனைட்டெட் பெரும்பாலான பருவத்தில் அணிப் பட்டியலை வழி நடத்தியது.
பிரைன் மேக்கிலேரை ஏமாற்றி கிக்ஸ் ஆட்டத்தின் ஒரே ஒரு கோலை அடித்த பிறகு, லீக் கோப்பை இறுதியில் யுனைட்டெட் அணி நாட்டின்காம் ஃபாரஸ்டைத் தோற்கடித்தது, இதன் காரணமாக 1992 ஆம் ஆண்டு ஏப்ரல் 12 ஆம் தேதி கிக்ஸ் வெள்ளியிலான முதல் கேடயத்தை வென்றார். அப்பருவத்தின் முடிவில், அவர் பிஎஃப்ஏ ஆண்டின் இளம் வீரராகத் தேர்ந்தெடுக்கப்பட்டார் – அந்த ஆண்டிற்கு முன்பாக அவரின் சக வீரரான லீ சார்ப் அந்த விருதைப் பெற்றிருந்தார்.
ஆரம்பகால விளையாட்டு வாழ்க்கை
1992-93 ஆம் ஆண்டு பருவம் ஆரம்பமாவதற்குள், புதிதாக உருவாக்கப்பட்டிருந்த பிரீமியர் லீக்கின் முதல் பருவத்தில், யுனைட்டெட் அணியின் இடது பக்க வரிசை ஆட்டக்காரராக கிக்ஸ தன்னை நிலைநிறுத்திக் கொண்டதுடன், ஆங்கிலேயக் கால்பந்தாட்டத்தில் மிகவும் வியத்தகு இளம் வீரர்களில் ஒருவாராக அனைவரும் அறியும்படி மாறினார். 26 ஆண்டுகளுக்குப் பிறகான யுனைட்டெடின் முதல் உயர்மட்டப் பிரிவிலான பட்டத்தின் வெற்றிக்கு அவரின் ஆட்டம் தூண்டுகோலாக இருந்தது. இருந்தபோதும் கிறிஸ்துமஸிற்குப் பிறகு ஹாஸ்டன் விலே, பிளாக்பர்ன் ரோவர்ஸ் மற்றும் நார்விச் சிட்டி ஆகிய அணிகளுடன் மோதும் வரை யுனைட்டெட் அணி பட்டியலில் மேலே வர இயலவில்லை.
அவரின் திறமை மற்றும் எரிக் கேன்டான்வின் என்ற வீரரின் புதிய வருகை புதிய லீக்கில் யுனைட்டெடின் ஆதிக்கத்தைப் பறைசாற்றும் விதத்தில் இருந்தது. அவரின் மேலாளர் அவரை மிகவும் கவனத்தோடு பார்த்துக் கொண்டதுடன், கிக்ஸிற்கு 20 வயது ஆகும் வரை அவரைப் பேட்டி எடுப்பதற்கு யாரையும் அனுமதிக்கவில்லை. 1993-94 ஆம் ஆண்டு பருவத்தில் மேட்ச் ஆப் தி டேவிற்காக பிபசி இன் டெஸ் லீனம் உடனான பேட்டிக்கு முதல் முதலில் கிக்ஸ அனுமதிக்கப்பட்டார். அந்தப் பருவத்தில் யுனைட்டெட் இரண்டு முறை வெற்றிபெற்றது என்பதுடன், எரிக் கேன்டோனா, பால் இன்ஸ், மற்றும் மார்க் ஹக்கெஸ் ஆகியோரைப் போன்று கிக்ஸ் அந்த அணியின் முக்கியமான வீரராக மாறினார். இரண்டு ஆண்டுகளுக்கு முன்னர், மைதானத்தின் இடது பக்க வரிசையில் இருந்து லீ சார்ப் வெளியேற்றப்பட்டு அங்கு கிக்ஸ் பதிலீடு செய்யப்பட்டார் என்பதுடன், மைதானத்தின் வலது பக்க வரிசையில் விளையாடுவதற்காக லீ சார்ப் மற்றும் அந்தேரி கேன்கெல்ஸ்கி ஆகியோருக்கு இடையே கடும் போட்டி இருந்தது – கிளப்பின் வெற்றிகளில் இந்த இரண்டு வீரர்களும் முக்கியப் பங்காற்றினர்.
ஆகஸ்டிற்குப் பிறகான நான்காவது போட்டியைத் தொடர்ந்து அந்த அணி அட்டவணையில் முதலிடத்தைப் பெற்றதுடன், அனைத்து பருவத்திலும் அவர்களை யாரும் கடந்து செல்ல அனுமதிக்கவில்லை. மேலும் கால்பந்தாட்ட லீக் கோப்பை இறுதிப் போட்டியில், கிக்ஸ் யுனைட்டெடிற்காக விளையாடினார், ஆனால் அந்த அணி ஹாஸ்டன் விலே உடன் 3-1 என்ற கணக்கில் தோல்வியடைந்தது, அத்துடன் உள்நாட்டில் அவர்களின் நம்பிக்கை முடிவுக்கு வந்தது.
1994 ஆம் ஆண்டு ஒளிபரப்பப்பட்ட ரியன் கிக்ஸின் சாக்கர் ஸ்கில்ஸ் என்ற தன்னுடைய தொலைக்காட்சி நிகழ்ச்சியைத் தொகுத்து வழங்குவது, மற்றும் அத்தொடரை அடிப்படையாகக் கொண்ட புத்தகத்தை வெளியிடுவது போன்ற வழக்கமாக கால்பந்தாட்ட வீரர்களுக்கு வழங்கப்படாத பல சலுகைகள் கிக்ஸிற்கு அவருடைய சிறு வயதில் வழங்கப்பட்டது. பிரிமியர் லீக்கை உலகம் முழுக்க விளம்பரப்படுத்தும் முயற்சியில் கிக்ஸ் ஒரு மிகச் சிறந்த பங்காற்றினார் என்பதுடன், 1980 ஆம் ஆண்டுகளில் போக்கிரித்தனம் பரவியதற்கு பிறகு, அதன் தோற்றமானது போலியானதுடன், அவர் எண்ணற்ற கால்பந்து மற்றும் இளைஞர் சம்பந்தமான பத்திரிகையின் அட்டைகளில் தோன்றினார், மேலும் அது வீட்டில் பயன்படுத்தப்படும் பெயராகவும் ஆனது. பாதுகாப்பிற்கான அவரின் வெறுப்பு இருந்தபோதும், கிக்ஸ் கவர்ச்சியான வாலிபரானார் என்பதுடன், “பிரிமியர்ஷிப்பின் சுவரொட்டி விளம்பரத்தில் வரும் முதல் வாலிபராக” சித்தரிக்கப்பட்டார், மேலும் “அந்த வாலிபர் ஆச்சர்யமடைந்ததுடன்”, அதைப் பொதுமக்கள் அறியும்படி சித்தரித்த உண்மையான கால்பந்தாட்ட வீரரிடம் சர்ச்சை செய்தார். ஜியார்ஜ் பெஸ்ட் காலத்திலிருந்து யாரும் காணாத வகையில் பொதுமக்களின் கவனத்தை ஈர்த்த முதல் கால்பந்தாட்ட நட்சத்திரமாக கிக்ஸ் ஏற்றுக்கொள்ளப்பட்டார்; ஜியார்ஜ் பெஸ்ட் மற்றும் பாபி சார்ல்டன் ஆகியோர் கிக்ஸை தங்களின் விருப்பமான இளம் வீரராக வரையறுத்துடன், கிலிஃப் பயிற்சி ஆடுகளத்திற்கு கிக்ஸைப் பார்க்கச் சென்றனர், அங்கே பெஸ்ட், “ஒரு நாள் அவர்கள் நான் மற்றொரு ரியன் கிக்ஸாக இருந்ததாகச் சொல்லலாம்” என்று விவேகத்துடன் கூறினார்.
அவருடைய மிகப் பரந்த புகழ் கால்பந்தாட்ட வரலாற்றில் ஒரு புதிய சகாப்தத்தை முன்னறிவிப்பதாக இருந்ததுடன், “அந்த வாலிபர் ஒரு மில்லியன் தூய்மையான வாலிப இதயங்களை யுனைட்டெட் ரசிகர்களாக மாற்றினார்” என்றும் பலவாறு விவரிக்கப்பட்டார். கால்பந்தாட்டம் புகழின் உச்சத்திலிருந்த சமயத்தில், அது குறைந்த செயல்படுகளின் தரமாகக் கருதப்பட்டபோது, 1990களில் கிக்ஸ் கால்பந்தாட்டத்தைப் பற்றிய அந்தக் கருத்தைச் சிதறடித்தார், மேலும் லிவர்பூலின் ஜேமி ரெட்னேப் ஆகியோரைப் போன்று நிழற்படங்களில் தோன்றிய இளம் வீரர் கிக்ஸ் என்பதுடன், அவர் மிகப்பெரிய நட்சத்திரங்களைப் போல போற்றப்பட்டார். கிக்ஸ் புத்தகத்தில் கையெழுத்திடும்போது, சாலைகள் தடைசெய்யப்படுவது மற்றும் போக்குவரத்து நெரிசல்கள் ஏற்படுவது ஆகியவை வழக்கத்திற்கு மாறானது அல்ல.